# CERCA D'INFORMACIÓ

# Com fer cerques d'informació a internet

Encara que cercar informació a Internet sembli una tasca senzilla, en realitat no ho és tant.

Quan utilitzem un cercador, per exemple, Google, cal tenir en compte els següents consells:

1. Escolliu acuradament les paraules clau. Proveu cada cop diverses possibilitats.

2. Quan la quantitat de websites sigui massa gran, augmenteu el nombre de paraules clau. Quan sigui massa petita, reduïu-lo o torneu-ho a provar canviant les paraules.

3. Feu ús de les cometes per a frases literals.

4. Recordeu que l’ordre de les paraules clau i/o frases literals és important.

5. No us quedeu amb les primeres informacions que trobeu. La rellevància i fiabilitat de les fonts és molt important. En cas de contradicció entre dues websites, cal utilitzar la font més fiable.

Suggeriments:

1. Si trobeu només una part de la informació que busqueu, pot ser útil utilitzar com a paraules clau d’una nova cerca, algunes de les paraules que surtin al voltant de la informació ja trobada.

2. Si tot i això algunes informacions són difícils de trobar, podeu utilitzar la cerca avançada.

# Cerca avançada google

1. Obrim Google i busquem a la part inferior dreta, l’opció Configuració > Cerca avançada

2. Cerca avançada: ens ofereix diferents opcions per fer cerques més específiques, ignorant paraules, etc...

3. Cerca avançada: també per posar filtres per aspectes concrets com: data, llengua, format...

# Gestionem la informació

1. Hi ha vida més enllà del primer resultat de Google!

Exploreu les opcions següents i les pàgines que van a continuació

2. Investigueu qui és l’autor de la informació: l’autor i l’entitat que representa

No és el mateix que un llicenciat en Medicina escrigui sobre una malaltia, que no una senyora que va tenir una cosina que tenia una cunyada la germana de la qual va tenir aquella malaltia. Tampoc és el mateix si el llicenciat en Medicina escriu un article pel seu compte o si està avalat per una entitat com una universitat o institut de recerca.

3. Mirem quin és el mitjà o la web on es publica

No és el mateix llegir una notícia a un diari reconegut que a un que es digui “Noticias al dia de actualidad del mundo”. Tampoc totes les publicacions de ciència tenen la mateixa fiabilitat.

4. Què diu la informació? Quan es va publicar? Està ben redactat? Té faltes d’ortografia?

No és el mateix un article de diari sobre el canvi climàtic escrit al 1997 que al 2022

Llicenciat sota la Llicència Creative Commons Reconeixement CompartirIgual 4.0