# Plasma

# Composició del plasma sanguini

El plasma és el líquid de color palla que queda després de separar els elements formes (les cèl·lules). El 92% és aigua i la resta soluts, de la qual la major part (7% en pes) són proteïnes.

Les proteïnes que només es troben a la sang (no a altres parts del cos) s'anomenen proteïnes plasmàtiques. Una de les funcions d'aquestes proteïnes és la regulació de la pressió osmòtica normal de la sang, factor molt important en l'intercanvi de líquid a través de la paret dels capil·lars.

pressió osmòtica: medis isotònics, hipotònics i hipertònics (2 min)
pressió osmòtica

La major part d'aquestes proteïnes són sintetitzades pels hepatòcits (cèl·lules del fetge). Són les albúmines, les globulines i el fibrinogen.

Altres soluts del plasma són els electròlits (sodi, potassi, clor, calci...), nutrients (glucosa, aminoàcids, vitamines, àcids grassos), gasos (oxigen, diòxid de carboni) i productes de rebuig (com la urea, l'àcid úric, creatinina, amoníac i bilirrubina).

Diferència de pressió entre dues dissolucions de concentracions diferents que es troben en equilibri a l'un i l'altre costat de la membrana semipermeable que les separa. La membrana semipermeable que separa dues dissolucions de concentracions diferents no deixa passar les molècules del solut però sí les del dissolvent, que es difondrien cap a la dissolució de concentració més alta, si no és que hi hagués una pressió addicional que ho impedís.

Llicenciat sota la Llicència Creative Commons Reconeixement CompartirIgual 4.0