# FUNCIONS DE LA SANG

La sang duu a terme tres funcions generals:

1. Transport. La sang transporta oxigen dels pulmons a cèl·lules de tot el cos, i diòxid de carboni en el sentit oposat. A més, transporta nutrients del tub digestiu a cèl·lules de tot el cos i elimina productes de rebuig provinents de les cèl·lules. És també responsable del transport d'hormones de les glàndules endocrines a cèl·lules dels diversos teixits.
2. Regulació. La sang ajuda a regular el pH mitjançant substàncies amortidores. El pH de la sang s'ha de mantenir estable al voltant de 7,35. La sang, a més, participa en el control de la temperatura corporal, i la pressió osmòtica influeix en el contingut d'aigua de les cèl·lules.

Regulació del pH (vídeo 7 min)

1. Protecció. La sang pot coagular-se, el que evita la seva sortida excessiva del sistema cardiovascular quan hi ha una lesió. A més, mitjançant fagocitosi i producció d'anticossos, els glòbuls blancs proporcionen protecció contra malalties infeccioses, el mateix que interferons i proteïnes del complement (altres proteïnes que conté la sang).

Mesura del grau d'acidesa o alcalinitat d'una substància o una solució. El pH es mesura en una escala de 0 a 14. En aquesta escala, un valor pH de 7 és neutre, cosa que significa que la substància o solució no és àcida ni alcalina. Un valor pH de menys de 7 significa que és més àcida, i un valor pH de més de 7 significa que és més alcalina. En el camp de la medicina, tenir un pH apropiat en la sang i altres líquids del cos és important per al bon funcionament del cos.

Substàncies que permeten mantenir constant el pH en medis biològics. Poden ser orgànics o inorgànics. Els amortidors orgànics de la sang són els aminoàcids (pel seu caràcter amfòter) i l’hemoglobina (resulta molt eficient per la seva capacitat de reduir-se i per ser molt abundant). Els inorgànics són els sistemes fosfat i el bicarbonat. També s’anomenen tampó o buffer.

Llicenciat sota la Llicència Creative Commons Reconeixement CompartirIgual 4.0